EPIC Jeug is 'n baie unieke Jeugbediening binne Algoa Gemeenskapskerk. Ons bedien jeug van Graad R-12 op 'n Woensdagaand van 18:30 – 20:00
Binne die onderskeie drie groepe werk ons binne kleingroepe. Elke kleingroep het 'n volwasse leier wat die leiding in die groep neem. 'n Fasiliteerder neem die leiding in die grootgroep met die leiers wat dan die besprekings binne die kleingroepe hanteer.
Die lesse word so uitgewerk dat die fasiliteer die minimum praat en werklik net die proses fasiliteer – die praatwerk gebeur in die groepe deur die kinders self. Ons het gevind dat ons kinders baie meer leer wanneer hulle met die regte leiding self by die antwoorde uitkom.